|  |  |
| --- | --- |
| РЕСПУБЛИКА ТАТАРСТАН  Исполнительный комитет  Сухаревского сельского поселения  Нижнекамского муниципального района  423559, Нижнекамский район,  с. Сухарево, ул.Пролетарская, 12 | ТАТАРСТАН РЕСПУБЛИКАСЫ  Түбән Кама муниципаль районы  Сухрау авыл жирлеге  Башкарма комитеты  423559, Түбән Кама районы,  Сухрау авылы, Пролетар урамы, 12 |
| тел./факс (8555) 44-11-44, электронный адрес: Suharevskoe.Sp@tatar.ru, сайт: www.suharevskoe-sp.ru | |

ПОСТАНОВЛЕНИЕ КАРАР

27.03.2020 ел № 12

2020 елда Сухрау авыл җирлегенең

салым чыгымнары исемлеген

формалаштыру һәм салым чыгымнарын

бәяләү тәртибен раслау турында

Россия Федерациясе Бюджет кодексының 1743 статьясы, Россия Федерациясе Хөкүмәтенең 2019 елның 22 июнендәге 796 номерлы «Россия Федерациясе субъектларының һәм муниципаль берәмлекләрнең салым чыгымнарын бәяләүгә гомуми таләпләр турында» карары нигезендә, карар бирәм:

1. Сухрау авыл җирлегенең салым чыгымнары исемлеген формалаштыру тәртибен һәм салым чыгымнарын бәяләүне үткәрү тәртибен расларга (кушымта итеп бирелгән).
2. Татарстан Республикасы буенча Федераль салым хезмәте идарәсенә 1 сентябрьгә кадәр Сухрау авыл җирлеге башкарма комитетына хисап елы өчен, хисап елына кадәрге ел өчен мәгълүматлар җибәрергә тәкъдим итәргә:

ташламалардан файдаланучы түләүчеләр саны турында;

Сухрау авыл җирлегенең һәр салым чыгымы буенча Сухрау авыл җирлеге бюджетыннан төшеп калучы керемнәр суммасы турында.

1. Әлеге карарның үтәлешен контрольдә тотуны үз өстемә алам.

Р.Р. Галимов

Сухрау авыл җирлеге

башкарма комитетының

2020 елның 27 мартындагы

12 номерлы карары белән

расланган

2020 елда Сухрау авыл җирлегенең салым чыгымнары исемлеген формалаштыру һәм салым чыгымнарын бәяләүне үткәрү

тәртибе

**I. Гомуми нигезләмәләр**

1.  Әлеге Тәртип Сухрау авыл җирлегенең салым чыгымнары исемлеген формалаштыру һәм Сухрау авыл җирлегенең салым чыгымнарын бәяләү кагыйдәләрен билгели (алга таба – Тәртип, муниципаль берәмлек).

2.  Әлеге тәртиптә Россия Федерациясе Хөкүмәтенең 2019 елның 22 июнендәге 796 номерлы «Россия Федерациясе субъектларының һәм муниципаль берәмлекләрнең салым чыгымнарын бәяләүгә гомуми таләпләр турында» карары белән расланган Россия Федерациясе субъектларының һәм муниципаль берәмлекләрнең салым чыгымнарын бәяләүгә гомуми таләпләр белән билгеләнгән терминнар һәм төшенчәләр кулланыла (алга таба - Гомуми таләпләр).

3.  Муниципаль берәмлекнең салым чыгымнарын муниципаль программаларга кертү муниципаль программалар, муниципаль программаларның структур элементлары максатларыннан һәм (яисә) муниципаль программаларга карамаган муниципаль берәмлекнең социаль-икътисадый сәясәте максатларыннан чыгып гамәлгә ашырыла.

4. Муниципаль берәмлекнең салым чыгымнарын бәяләү максатларында муниципаль берәмлекнең башкарма комитеты (яисә башка вәкаләтле орган):

муниципаль берәмлекнең салым чыгымнары исемлеген төзи;

муниципаль берәмлекнең салым чыгымнарын бәяләү нәтиҗәләрен анализлауны һәм гомумиләштерүне гамәлгә ашыра.

**II. Муниципаль берәмлекнең салым чыгымнары исемлеген формалаштыру**

5. Чираттагы финанс елына һәм план чорына муниципаль берәмлекнең салым чыгымнары исемлеге муниципаль берәмлекнең башкарма комитеты (яисә башка вәкаләтле орган) тарафыннан төзелә һәм агымдагы елның 1 июненә кадәр раслана.

6. Муниципаль берәмлекнең салым чыгымнарының расланган исемлеге муниципаль берәмлекнең рәсми сайтында агымдагы елның 1 июленнән дә соңга калмыйча урнаштырыла.

7. Муниципаль берәмлекнең салым чыгымнарын бәяләү максатларында Татарстан Республикасы буенча Федераль салым хезмәте идарәсе муниципаль берәмлекнең башкарма комитетына хисап финанс елы өчен һәм хисап чорына кадәрге ел өчен муниципаль берәмлекнең салым чыгымнарының фискаль характеристикалары турында мәгълүмат бирә.

8. Муниципаль берәмлекнең салым чыгымнарын бәяләүне үткәрү максатларында, муниципаль берәмлекнең башкарма комитеты (яисә башка вәкаләтле орган) ел саен, 1 августка кадәр, Татарстан Республикасы буенча Федераль салым хезмәте идарәсенә, муниципаль берәмлекнең тиешле салым чыгымнарын билгели торган, шул исәптән хисап елында һәм хисап елына кадәрге елда гамәлдә булган, муниципаль берәмлекнең норматив хокукый актларын һәм әлеге Тәртипкә кушымтада каралган башка мәгълүматны күрсәтеп, түләүчеләр категорияләре турында белешмәләр җибәрә.

9. Муниципаль берәмлекнең салым чыгымнары исемлегенә кертелгән мәгълүматны үзгәртүне күздә тоткан норматив хокукый актлар кабул ителгән очракта, муниципаль берәмлекнең башкарма комитеты тиешле норматив хокукый акт үз көченә кергән көннән соң 10 эш көне эчендә муниципаль берәмлекнең салым чыгымнары исемлегенә тиешле үзгәрешләр кертә.

**III. Муниципаль берәмлекнең салым чыгымнарын бәяләү тәртибе**

10. Салым чыгымнарын бәяләү муниципаль берәмлекнең башкарма комитеты (яисә башка вәкаләтле орган) тарафыннан башкарыла һәм үз эченә ала:

- муниципаль берәмлекнең салым чыгымнары күләмнәрен бәяләү;

- муниципаль берәмлекнең салым чыгымнарының нәтиҗәлелеген бәяләү.

11. Муниципаль берәмлекнең салым чыгымнары нәтиҗәлелеген бәяләү үз эченә ала:

- муниципаль берәмлекнең салым чыгымнарының максатчанлыгын бәяләү;

- муниципаль берәмлекнең салым чыгымнары нәтиҗәлелеген бәяләү.

12. Муниципаль берәмлекнең салым чыгымнарының максатчанлыгы критерийлары булып тора:

муниципаль берәмлекләрнең салым чыгымнарының муниципаль программаларның максатларына, муниципаль программаларның структур элементларына һәм (яисә) муниципаль программаларга карамаган муниципаль берәмлекнең социаль-икътисадый сәясәте максатларына туры килүе;

салым түләүчеләрнең ташламалардан файдаланучыларның саны һәм бишьеллык чорда түләүчеләрнең гомуми саны белән чагыштыруы характерлана торган салым ташламаларына ихтыяҗы.

Муниципаль берәмлекнең салым чыгымнары әлеге пунктта күрсәтелгән критерийларның берсенә генә булса да туры килмәсә, муниципаль берәмлекнең башкарма комитетына (яисә башка вәкаләтле органга) түләүчеләр өчен ташламаларны саклау (аныклау, юкка чыгару) турында тәкъдимнәр тапшырырга кирәк.

13. Муниципаль берәмлекнең салым чыгымының нәтиҗәлелек критерие буларак, муниципаль программа максатларына яисә муниципаль программаларга керми торган муниципаль берәмлекнең социаль-икътисадый сәясәте максатларына ирешүнең ким дигәндә бер күрсәткече (индикаторы) яисә муниципаль берәмлекнең салым чыгымнары йогынты ясый торган башка күрсәткеч (индикатор) билгеләнә. Әлеге күрсәткеч (күрсәткечләр) хисап елына, хисап елына кадәрге елга, агымдагы финанс елына һәм чиратагы финанс елына һәм план чорына билгеләнә.

Бәяләүгә муниципаль программа максатларына һәм (яисә) муниципаль программаларга кермәгән муниципаль берәмлекнең социаль-икътисадый сәясәте максатларына ирешү күрсәткече (индикаторы) дәрәҗәсен үзгәртүгә кертелгән түләүчеләр өчен каралган ташламалар кертеме тиеш, ул, ташламаларны исәпкә алып, күрсәтелгән күрсәткечнең (индикаторның) кыйммәте һәм, ташламаларны исәпкә алмыйча, күрсәтелгән күрсәткечнең (индикаторның) кыйммәте арасындагы аерма буларак исәпләнә.

14. Муниципаль берәмлекнең салым чыгымнары нәтиҗәлелеген бәяләү муниципаль берәмлекнең салым чыгымнарының бюджет нәтиҗәлелеген бәяләүне үз эченә ала.

15. Муниципаль берәмлекнең салым чыгымнарының бюджет нәтиҗәлелеген бәяләү максатларында, ташламалар бирү нәтиҗәлелеге һәм муниципаль берәмлекнең муниципаль программасы максатларына һәм (яисә) муниципаль берәмлекнең муниципаль программаларына кермәгән социаль-икътисадый сәясәте максатларына ирешүнең альтернатив механизмнарын куллану нәтиҗәлелегенә чагыштырмача анализ гамәлгә ашырыла.

16. Чагыштырма анализ муниципаль берәмлекнең муниципаль программасы максатларына һәм (яисә) муниципаль берәмлекнең социаль-икътисадый сәясәте максатларына ирешүнең альтернатив механизмнарын һәм (яки) муниципаль программаларга карамаган муниципаль берәмлекнең социаль-икътисадый сәясәте максатларына ирешүнең альтернатив механизмнарын куллану очрагында муниципаль берәмлек бюджетының чыгымнары күләмнәрен һәм бирелгән ташламалар күләмен (муниципаль берәмлекнең муниципаль программасы максатларына һәм (яисә) муниципаль берәмлекнең муниципаль программаларына керми торган муниципаль берәмлекнең социаль-икътисадый сәясәте максатларына ирешү күрсәткече (индикаторы) артуын исәпләү альтернатив механизмнар кулланылган очракта муниципаль берәмлекнең муниципаль программалары чыгымнарының 1 сумына һәм шул ук күрсәткечкә (индикатор) ирешү өчен муниципаль берәмлекнең бюджеты чыгымнарының 1 сумына) чагыштыруны үз эченә ала.

Муниципаль берәмлекнең муниципаль программасы максатларына һәм (яисә) муниципаль берәмлекнең муниципаль программаларга карамаган муниципаль берәмлекнең социаль-икътисадый сәясәте максатларына ирешүнең альтернатив механизмнары сыйфатында исәпкә алынырга мөмкин:

а) муниципаль берәмлек бюджеты акчалары исәбеннән ташламалар алу хокукына ия түләүчеләргә турыдан-туры финанс ярдәменең субсидияләре яисә башка формалары;

б) ташламаларга хокукы булган түләүчеләрнең йөкләмәләре буенча муниципаль гарантияләр бирү;

в) ташламаларга хокукы булган түләүчеләр эшчәнлеге өлкәсендә норматив җайга салуны һәм (яки) контроль-күзәтчелек функцияләрен гамәлгә ашыру тәртибен камилләштерү.

17. Муниципаль берәмлекнең салым чыгымнарын бәяләү 1 октябрьгә кадәр башкарыла һәм үз эченә ала:

- салым чыгымнарын бәяләү өчен күрсәткечләр исемлеге буенча мәгълүмат;

- салым чыгымнарының максатчан характеристикаларына ирешү (ирешмәү), муниципаль программа максатларына һәм (яки) социаль-икътисадый сәясәт юнәлешләренә (максатларына) ирешүгә салым чыгымының кертеме турында нәтиҗәләр тупланган язма аңлатма;

- аларга ирешү өчен нәтиҗәлерәк альтернатив механизмнар булу (булмау) турында тәкъдимнәр;

- салым чыгымнарын саклау, аныклау (юк итү), яңа салым чыгымнарын билгеләү буенча тәкъдимнәр.

18. Муниципаль берәмлекнең салым чыгымнарын бәяләү нәтиҗәләре муниципаль берәмлекнең бюджет һәм салым сәясәтенең төп юнәлешләрен формалаштырганда, шулай ук муниципаль программаларны гамәлгә ашыруның нәтиҗәлелеген бәяләгәндә исәпкә алына.

Сухрау авыл җирлегенең салым чыгымнары исемлеген формалаштыру Тәртибенә

кушымта

Сухрау авыл җирлегенең салым чыгымнарын бәяләүне

үткәрү өчен күрсәткечләр исемлеге

|  |  |  |
| --- | --- | --- |
| Күрсәткеч атамасы | | Мәгълүмат чыганагы |
| I. Муниципаль берәмлекнең салым чыгымының норматив һәм максатчан характеристикасы | | |
| 1. | Муниципаль берәмлекнең салым ташламаларын, азат ителүне һәм салымнар буенча башка преференцияләрне билгели торган норматив хокукый акты | Муниципаль берәмлекнең башкарма комитеты |
| 2. | Муниципаль берәмлекнең норматив хокукый актларында билгеләнгән салым ташламаларын, азат ителүләрне һәм башка преференцияләрне бирү шартлары | Муниципаль берәмлекнең башкарма комитеты |
| 3. | Салым ташламалары, азат итү һәм башка преференцияләр каралган салым түләүчеләрнең максатчан категориясе | Муниципаль берәмлекнең башкарма комитеты |
| 4. | Муниципаль берәмлекнең салым ташламаларын, азат ителүне һәм салымнар буенча башка преференцияләрне билгели торган норматив хокукый актлары нигезләмәләренең үз көченә керү датасы | Муниципаль берәмлекнең башкарма комитеты |
| 5. | Муниципаль берәмлекнең норматив хокукый актлары белән салым ташламаларына, азат итүгә һәм салымнар буенча бүтән преференцияләргә бирелгән хокукның гамәлдә булу датасы | Муниципаль берәмлекнең башкарма комитеты |
| 6. | Муниципаль берәмлекнең норматив хокукый актлары белән бирелгән салым ташламаларының, азат ителүләренең һәм башка преференцияләрнең гамәлдә булу чоры | Муниципаль берәмлекнең башкарма комитеты |
| 7. | Муниципаль берәмлекнең норматив хокукый актларында билгеләнгән салым ташламаларының, азат ителүләренең һәм салымнар буенча башка преференцияләрнең гамәлдә булуын туктату датасы | Муниципаль берәмлекнең башкарма комитеты |
| 8. | Салым ташламаларының, азат ителүләренең һәм салымнар буенча башка преференцияләрнең исеме | Муниципаль берәмлекнең башкарма комитеты |
| 9. | Салым чыгымнарының максатчан категориясе (социаль ярдәм, стимуллаштыручы яисә техник ташлама) | Муниципаль берәмлекнең башкарма комитеты |
| 10. | Муниципаль берәмлекнең норматив хокукый актларында билгеләнгән салым түләүчеләр өчен салым ташламалары, азат итү һәм башка преференцияләр бирү максатлары | Муниципаль берәмлекнең башкарма комитеты |
| 11. | Салым ташламалары, азат итү һәм муниципаль берәмлекнең норматив хокукый актларында билгеләнгән башка преференцияләр каралган салым исемнәре | Муниципаль берәмлекнең башкарма комитеты |
| 12. | Түләүчеләрнең аерым категорияләренә бирелгән салым ташламаларының, азат ителүләренең һәм башка преференцияләрнең башка түләүчеләр белән чагыштырганда өстенлекләре үзенчәлекләрен билгели торган төре | Муниципаль берәмлекнең башкарма комитеты |
| 13. | Салым ташламалары, азат итү һәм салымнар буенча башка преференцияләр бирелә торган чикләрдә салым ставкасы күләме | Муниципаль берәмлекнең башкарма комитеты |
| 14. | Салым ташламалары, азат итүләр һәм салымнар буенча башка преференцияләр бирү белән бәйле, дәүләт программасына кермәгән, рәвештә муниципаль берәмлекнең социаль-икътисадый сәясәте максатларына һәм (яисә) муниципаль программалар максатларына ирешү күрсәткече (индикаторы) | Муниципаль берәмлекнең башкарма комитеты |
| II. Салым чыгымнарының фискаль характеристикалары | | |
| 15. | Хисап елы өчен һәм хисап елына кадәрге ел өчен муниципаль берәмлекнең норматив хокукый актлары нигезендә түләүчеләр өчен бирелгән салым ташламалары, азат итүләр һәм башка преференцияләр күләме (мең сум) | Федераль салым хезмәтенең Татарстан Республикасы буенча идарәсе |
| 16. | Агымдагы финанс елына, чираттагы финанс елына һәм план чорына салым түләүчеләр өчен бирелгән салым ташламалары, азат итүләр һәм башка преференцияләр күләмен бәяләү (мең сум) | Муниципаль берәмлекнең башкарма комитеты |
| 17. | Муниципаль берәмлекнең хокукый актларында билгеләнгән салым ташламасыннан, азат итүдән һәм башка преференциядән (берәмлекләрдән) файдаланган салым түләүчеләр саны | Федераль салым хезмәтенең Татарстан Республикасы буенча идарәсе |
| 18. | Салым чыгымнарының нәтиҗәлелеген бәяләү нәтиҗәләре | Муниципаль берәмлекнең башкарма комитеты |